	Hijazi van Saudi-Arabië (10,8 mil)
HET U GEWEET? Die Hijazi Arabiere is die grootste volksgroep in Saudi-Arabië.  Hulle praat Arabiya.  Oorspronklik het landbou en veeteeld die basis gevorm van die Saudi-Arabiese ekonomie. Sedert die ontwikkeling van die olie industrie het die regering begin om sy industrieë te diversiviseer.  Vandag is die regering die grootste werkverskaffer, met omtrent ‘n derde van die bevolking in sy diens.  ‘n Derde van die mense is by industrieë betrokke; die oorblywende  mense  in  handel & ander dienste.  Skoolopleiding is gratis maar nie verpligtend nie.  Omtrent 2/3 van volwassenes is geletterd, ‘n Dramatiese toename van die 3% in die vroeë 1960’s. Die Hijazi is omtrent almal Moslems, maar verteenwoordig ‘n verskeidenheid van Moslem sektes.  Hul sien hulself as die bewaarders van die ware Moslem geloof.  Die stad Mekka, aan die Rooiseekus, is die heilige plek vir pelgrimstogte wat alle Moslems ten minste een maal in hul lewe. moet probeer besoek 

Geneem uit Joshua Project

	Bid asb. :
· Dat die Here bidders sal oprig wat sal begin om die grond oop te breek deur gebed.
· Dat die Heilige Gees die harte van die Hijazi Arabiere sal voorberei vir die Evangelie.

· Dat die Here aan sendingorganisasies kreatiewe strategieë sal gee om die Hijazi Arabiere te evangeliseer.
“Vertel die nasies van sy mag, al die volke van sy magtige dade.” (Ps 96:3)

Lingayat van Indië (9,1 mil)
HET U GEWEET? Die Lingayat dra ‘n linga, ‘n voorwerp wat ‘n god verteenwoordig; in hierdie geval, Shiva.  Hulle is ‘n groot groep mense in Indië. Hierdie groep is in die 12de eeu gevorm deur Basava ‘n sosiale hervormer.  Hy was teen die kaste sisteem & die sisteem regulasies. Basava het toestemming verleen aan ‘n huwelik tussen ‘n Brahmin (hoë kaste) vrou & ‘n man van die “untouchable” kaste.  Hierdie verhaal het die koning bereik, wat die egpaar gestraf het deur hul oë uit te steek & hulle agter ‘n olifant aan te sleep totdat hul dood was.  Die Lingayat is vegetariërs & drink nie alkohol nie. Hulle is bekend as ‘n vooruitstrewende volk & daar is mense van alle dele van die samelewing & godsdienste. Hulle het ‘n reeks inisiasie rituele, insluitende die lingadharane, die gee van die linga.  Dié ritueel vind plaas binne die eerste week van ‘n kind se lewe.  Van daardie dag af dra dié persoon die steen in a houer om sy nek, as ‘n teken van aanbidding van die god (Shiva).

Geneem uit Joshua Project

	Bid asb. :
· Dat hulle bevry sal word van die binding van Shiva.
· Dat hul gedagtes en harte oop sal wees vir die  waarheid van die Evangelie.
· Dat baie Lingayat tot geloof in Jesus sal kom.

“Soos waters die seebodem bedek, so sal die magtige teenwoor-digheid van die Here oral op die aarde geken word.” (Hab 2:14)

Somalies van Somalië (15,9 mil)
HET U GEWEET? Meer as 16 mil woon verstrooi oor agt lande in die noordoostelike deel van Afrika & in die Midde-Ooste. Meer as  5 mil woon in Ethiopië. Somalies deel dieselfde taal, onderhou een godsdiens, deel ‘n kultuurerfenis wat ‘n integrale deel van hul nomadiese leefstyl vorm.  Hul naam is afgelei van die woorde, “so maal”, wat letterlik beteken “Gaan melk ‘n dier vir jouself”.Vir hulle is dit ‘n growwe uitdrukking van gasvryheid.  Die Somali gemeenskap is gebaseer op die kern gesin, wat bestaan uit ‘n man, vrou & kinders wat ‘n trop skape of bokke & ‘n paar pak-kamele besit. Die Somalies beskou hulself as vegters.  Hulle is ‘n baie individualistiese volk, wat sterk verdeel word in stamme wat dikwels baklei wat baie sterftes tot gevolg het. Somalies geniet dit om stories te vertel & geskiedenis te leer deur hul digkuns. Hulle is omtrent almal Shafiite Moslems. Meer as die helfte van die volwassenes is ongeletterd.  Dis nie verbasend nie aangesien hul geen geskrewe taal gehad het voor 1972 nie. Toegang tot modern gesondheidsdienste is baie beperk & wanvoeding het sedert die 1970’s baie lewens geëis.

Geneem uit Joshua Project

	Bid asb. :
· Vir ‘n einde aan die lang uitgerekte konflik in Somalië.

· Vra die Here om bidders op te rig wat sal bid vir die verlossing van die Somalies.

· Vra die Here om die Evangelie te seën wat uitgaan  na die Somalies, oor die radio & televisie .

 “….sodat volke u vir altyd prys.” (Ps 45:18)

	Mali van Indië (10 mil)
HET U GEWEET? Die Mali is  tradisioneel bekend as tuiniers.  Die woord Mali is afgelei van die Sanskrit word ‘mala’ wat sierkrans beteken.  Baie van hulle word ‘phool’ Mali genoem, wat verwys na hul algemene beroep van blomme kweek.  Hulle is ywerige werkers & bekend vir hul dapperheid in die gedissiplineerde magte. Gewoonlik word hul  beroepe gebruik om hul te klassifiseer.  Dié wat tuinmaak is bekend as Baghban, dié wat gras sny en verkoop is bekend as Sasia Mali & dié wat blomme kweek as Phool Mali. Hulle berei ook huweliks-blommekranse vir die bruid & bruidegom voor. Huwelike tussen lede van dieselfde sekte is verbode asook huwelike tussen niggies & neefs & klein niggies & neefs. In teenstelling met ander Indiese tradisies word weduwees toegelaat om te hertrou.  Die Mali is hoofsaaklik Hindoes & Devi is hulle hoof god.  Hul glo dat Devi gepaai wil word deur offers & dié godin ontketen vrees by haar aanhangers. 

Geneem uit Joshua Project

	Bid asb. :
· Dat die Heilige Gees hulle harte ontvanklik sal maak vir die Evangelie.
· Dat hulle Jesus, wat nie vrees inboesem nie, maar genadig is, vergewe & liefdevol is, sal aanneem.
 “Ek het gekom sodat hulle die lewe kan hê,…” (Joh 10:10)

